బెంగళూరు, నవంబరు 12(ఆంధ్రజ్యోతి): ఏ రాజకీయ పార్టీకి మద్దతు ఇచ్చేది లేదని, పార్టీ పెట్టే ఆలోచన కూడా తనకు లేదని ప్రముఖ సినీ నటుడు ప్రకాశ్రాజ్ వెల్లడించారు. ఒక పౌరుడిగా ప్రశ్నించే హక్కును ఎప్పటికీ మానుకోనని, ఎవరు బెదిరించినా భయపడేది లేదన్నారు. ఆదివారం బెంగళూరు ప్రెస్క్లబ్, గిల్డ్ సంయుక్తంగా ఏర్పాటు చేసిన ‘మీట్ ది ప్రెస్’లో ఆయన మాట్లాడారు. నటుడిగా పేరు సంపాదించుకొని రాజకీయాల్లోకి రావడాన్ని వ్యతిరేకిస్తానని, అది ఎవరైనా కావచ్చన్నారు. కమల్హాసన్ అయినా, మరొకరయినా... ఏ రాజకీయ పార్టీకీ మద్దతు ఇచ్చేది లేదని స్పష్టం చేశారు.  తనకు జెండా, అజెండా రెండూ లేవని, తన వ్యాఖ్యలన్నింటికీ ప్రతిసారి సమాధానం ఇచ్చుకుంటూ పోలేనన్నారు. తన గురించి సరిగ్గా అర్థం చేసుకోకుండా విమర్శించవద్దని ప్రకాశ్రాజ్ కోరారు.
bengaluru, navambaru 12(aandhrajyoti): e rajakeeya paarteeki maddatu ichedi ledani, party pette aalochana kuudaa tanaku ledani pramukha cinee natudu prakashraj velladinchaaru. oka pourudigaa prasninche hakkunu eppatiki manukonani, evaru bedirinchinaa bhayapadedi ledannaru. aadivaaram bengaluru presclabl, gild samyuktamgaa erpaatu chesina ‘meat dhi press’loo aayana matladaru. natudigaa paeru sampaadinchukoni rajakeeyaalloki raavadaanni vyatirekistaanani, adhi evaraina kaavachannaaru. kamalhasan aina, marokarayina... e rajakeeya paarteekee maddatu ichedi ledani spashtam chesaru.  tanaku jenda, ajenda rendoo levani, tana vyaakhyalannintiki pratisaari samadhanam ichukuntu polenannaru. tana gurinchi sarigga artham chesukokunda vimarsinchavaddani prakashraj koraru.